Document ID: 31989D0363

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 31ης Μαΐου 1989
που τροποποιεί την απόφαση της Επιτροπής της 30ής Ιανουαρίου 1985 για θέσπιση του κωδικοποιημένου τύπου για την κοινοποίηση των ασθενειών των ζώων
(89/363/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 82/894/ΕΟΚ του Συμβουλίου της 21ης Δεκεμβρίου 1982 για την κοινοποίηση των ασθενειών των ζώων στο εσωτερικό της Κοινότητας (1), όπως τροποποιήθηκε τελευταία από την απόφαση 89/162/ΕΟΚ (2), και ιδίως το άρθρο 5,
την απόφαση 84/90/ΕΟΚ της Επιτροπής της 3ης Φεβρουαρίου 1984 για θέσπιση του κωδικοποιημένου τύπου για την κοινοποίηση των ασθενειών των ζώων κατ' εφαρμογή της οδηγίας 82/894/ΕΟΚ (3), όπως τροποποιήθηκε τελευταία από την απόφαση 89/163/ΕΟΚ (4),
Εκτιμώντας:
ότι, σύμφωνα με την τροποποίηση της οδηγίας 82/894/ΕΟΚ, έχουν προστεθεί ορισμένες επιπλέον ασθένειες στον κατάλογο των ασθενειών που κοινοποιούνται υποχρεωτικά στο εσωτερικό της Κοινότητας·
ότι τροποποιήθηκαν στη συνέχεια με την απόφαση 89/163/ΕΟΚ τα τυποποιημένα τέλεξ που χρησιμοποιούνται για την κοινοποίηση των ασθενειών αυτών, όπως ορίζει η οδηγία 84/90/ΕΟΚ·
ότι, με την απόφαση της 30ής Ιανουαρίου 1985, η Επιτροπή θέσπισε τον κωδικοποιημένο τύπο για την κοινοποίηση των ασθενειών των ζώων (5)· ότι με τον τρόπο αυτό είναι δυνατόν να τηρείται ο εμπιστευτικός χαρακτήρας της πληροφορίας με τη χρησιμοποίηση κοινών κωδικών αριθμών·
ότι είναι πλέον απαραίτητο να δοθούν κωδικοί για τις ασθένειες που έχουν προστεθεί και τα σχετικά δεδομένα που θα χρησιμοποιούνται στα τυποποιημένα τέλεξ·
ότι η απόφαση της 30ής Ιανουαρίου θέσπισε επίσης κωδικό για κάθε κράτος μέλος· ότι πρέπει να επιβεβαιωθούν οι κωδικοί που έχουν ήδη δοθεί στην Ισπανία και την Πορτογαλία μετά την προσχώρησή τους·
ότι τα μέτρα που προβλέπει η παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Από την 1η Σεπτεμβρίου 1989, τροποποιείται ως ακολούθως η απόφαση της 30ής Ιανουαρίου 1985:
1. Τα παραρτήματα I, II, III και IV αντικαθίστανται από τα παραρτήματα I, II, III και IV της παρούσας απόφασης.
2. Προστίθενται τα ακόλουθα στο παράρτημα V:
1.2.3.4 // // // // // « // 1 // 1 // Ισπανία // // // // // // // // // // 1 // 2 // Πορτογαλία.» // // // //
3. Προστίθενται τα ακόλουθα στο παράρτημα VII:
1.2.3.4 // // // // // « // 2 // 1 // Φυσαλιδώδης στοματίτις // // // // // // // // // // 2 // 2 // Πανώλη των μικρών μηρυκαστικών // // // // // // // // // // 2 // 3 // Οζώδης δερματίτις // // // // // // // // // // 2 // 4 // Ευλογιά αιγοπροβάτων (Capricox) // // // // // // // // // // 2 // 5 // Αφρικανική νόσος των ίππων // // // // // // // // // // 2 // 6 // Νόσος της κοιλάδας του Rift // // // // // // // // // // 2 // 7 // Λοιμώδης αιμοποιητική νέκρωση.» // // // //
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 31 Μαΐου 1989.

Labels: 12
6